În mai multe oraşe din Franţa au fost închise barurile şi cafenelele, inclusiv la Paris.
În capitala Franței se închid barurile, târgurile și centrele de expoziții. Magazinele trebuie să asigure 4 metri pătrați pentru fiecare client. În Universităţi, sălile pot fi ocupate doar pe jumătate.
În mai multe metropole din Franţa au fost închise barurile şi cafenelele, inclusiv la Paris. Patronii sunt la capătul puterilor. Au ieşit în stradă şi au înscenat cum statul le îngroapă afacerile. "Macron m-a ucis", a fost mesajul lor. Toate barurile din Paris s-au închis acum trei zile, timp de două săptămâni. Restaurantele rămân deschise, dar până la ora 22:00. Bineînţeles, cu respectarea tuturor regulilor sanitare. La o masă nu au voie să stea decât cel mult 6 persoane, iar cine nu mănâncă este obligat să poarte mască.